CELEX: 62015CB0511
Language: fi
Date: 2016-10-12 00:00:00
Title: Yhdistetyt asiat C-511/15 ja C-512/15: Unionin tuomioistuimen määräys (kuudes jaosto) 12.10.2016 (ennakkoratkaisupyynnöt, jotka on esittänyt Prekršajni sud u Bjelovaru – Kroatia) – Renata Horžić (C-511/15) ja Siniša Pušić (C-512/15) v. Privredna banka Zagreb d.d. ja Božo Prka (Ennakkoratkaisupyyntö — Unionin tuomioistuimen työjärjestyksen 99 artikla — Kulutusluottosopimukset — Direktiivi 2008/48/EY — Asuntolainasopimus — Vaihtuva korkokanta — Luotonantajan velvollisuudet — Kansallisen lainsäädännön voimaantulopäivänä voimassa olleisiin sopimuksiin sovellettava lainsäädäntö — Direktiivin 2008/48 soveltamatta jättäminen)

19.12.2016   
            
            
               FI
            
            
               Euroopan unionin virallinen lehti
            
            
               C 475/8
            
         Unionin tuomioistuimen määräys (kuudes jaosto) 12.10.2016 (ennakkoratkaisupyynnöt, jotka on esittänyt Prekršajni sud u Bjelovaru – Kroatia) – Renata Horžić (C-511/15) ja Siniša Pušić (C-512/15) v. Privredna banka Zagreb d.d. ja Božo Prka
   (Yhdistetyt asiat C-511/15 ja C-512/15) (1)
   
   ((Ennakkoratkaisupyyntö - Unionin tuomioistuimen työjärjestyksen 99 artikla - Kulutusluottosopimukset - Direktiivi 2008/48/EY - Asuntolainasopimus - Vaihtuva korkokanta - Luotonantajan velvollisuudet - Kansallisen lainsäädännön voimaantulopäivänä voimassa olleisiin sopimuksiin sovellettava lainsäädäntö - Direktiivin 2008/48 soveltamatta jättäminen))
   (2016/C 475/11)
   Oikeudenkäyntikieli: kroaatti
   
      Ennakkoratkaisua pyytänyt tuomioistuin
   
   Prekršajni sud u Bjelovaru
   
      Asianosaiset
   
   
      Kantajat: Renata Horžić (C 511/15) ja Siniša Pušić (C 512/15)
   
      Vastaajat: Privredna banka Zagreb d.d. ja Božo Prka
   
      Määräysosa
   
   Kulutusluottosopimuksista ja neuvoston direktiivin 87/102/ETY kumoamisesta 23.4.2008 annetun Euroopan parlamentin ja neuvoston direktiivin 2008/48/EY 23 artiklaa ja 30 artiklan 1 kohtaa on tulkittava siten, etteivät ne ole esteenä pääasiassa kyseessä olevan kaltaisille kansallisille säännöksille, joiden mukaan luotonantajan on rikosoikeudellisten seuraamusten uhalla noudatettava vaihtuvan koron alaan liittyviä velvollisuuksia kyseisten säännösten voimaantulopäivänä voimassa olleiden sopimusten osalta, koska nämä luottosopimukset eivät kuulu kyseisen direktiivin aineelliseen soveltamisalaan ja koska tätä ei myöskään panna täytäntöön mainituilla velvollisuuksilla.
   
      (1)  EUVL C 27, 25.1.2016.